พล ชวนดูละครพ่อ นำพระราชดำรัสมาปรับใช้
ละครเทิดพระเกียรติ ตามรอยพ่อ เป็นเรื่องราวของ หยก (รับบทโดย นิรุตติ์ ศิริจรรยา) นักเขียนวัยใกล้ 70 ปี เขามีลูกชายหนึ่งคนคือ ศิลา (พล ตัณฑเสถียร) ที่พาลูกทั้งสองคนมาอยู่กับ หยก ทำให้ได้รื้อฟื้นสายสัมพันธ์ในครอบครัว ได้ถูกกลับมาออกอากาศอีกครั้ง เพื่อสานต่อหลักคำสอนตามพระราชดำรัสของพระบาทสมเด็จพระปรมินทรมหาภูมิพล อดุลยเดช และน้อมรำลึกถึงพระมหากรุณาธิคุณอย่างหาที่สุดมิได้ ทำเอา พล ตัณฑเสถียร ซึ่งรับบทเป็น ศิลา ในเรื่องเผยว่า รู้สึกดีใจที่ละครเรื่องนี้นำกลับมา ฉายใหม่อีกครั้ง เป็นละครที่ดูได้ทั้งครอบครัว ในเรื่องจะมีเรื่องราวความคิดที่ไม่ตรงกันระหว่างพ่อกับลูก เพราะเป็นคนละเจเนอเรชั่นกัน มีประเด็นทางสังคมที่เราเห็นกันอยู่ทุกวัน จนรู้สึกว่าปัญหานั้นเป็นเรื่องธรรมดา ทั้งๆที่มันไม่ใช่เรื่องธรรมดา ถ้าหากเราไม่แก้ไขก็อาจจะกลายเป็นปัญหาสังคมที่ใหญ่ในที่สุด เช่น การใช้เงินเกินตัว แล้วก็จะมีประเด็นเล็กๆ ที่ไม่ควรมองข้ามอยู่เต็มไปหมด ซึ่งเวลามีปัญหาพ่อของศิลาก็จะน้อมนำพระราชดำรัสของในหลวงรัชกาลที่ 9 มาปรับใช้ในการสอนลูกหลาน เป็นละครที่ต่อให้ผ่านไปนานแค่ไหน เนื้อหาก็ยังทันสมัยอยู่เสมอ เพราะเนื้อเรื่องอยู่บนพื้นฐานของคำสอนที่มีเหตุมีผล สำหรับตัวผมเองแม้ว่าเป็นคนไทยเชื้อสายจีน แต่ก็มีความรักความ ผูกพันกับพระบาทสมเด็จพระปรมินทรมหาภูมิพลอดุลยเดช ไม่แพ้คนไทยคนอื่นๆ เพราะครอบครัวปลูกฝังให้เรารักและเคารพท่านมาตั้งแต่ยังเด็ก และเราก็โตมากับภาพที่พระองค์ทรงงานหนักเพื่อประชาชนเสมอ ดังนั้นการที่ละครเรื่องนี้กลับมาออกอากาศ ก็เหมือนทำให้เราได้เข้าใจและซึมซับสิ่งที่พระองค์ทรงสอนเราอีกครั้งครับ ติดตามชมละคร ตามรอยพ่อ ที่จะทำให้ได้เห็นภาพการดำเนินชีวิตบนพื้นฐานแห่งการทำดีและอยู่อย่างพอเพียงได้ทุกวันเสาร์และอาทิตย์ เวลา 13.30-14.55 น. ทางพีพีทีวี เอชดี ช่อง 36.
ละครเทิดพระเกียรติ ตามรอยพ่อ เป็นเรื่องราวของ หยก (รับบทโดย นิรุตติ์ ศิริจรรยา) นักเขียนวัยใกล้ 70 ปี เขามีลูกชายหนึ่งคนคือ ศิลา (พล ตัณฑเสถียร) ที่พาลูกทั้งสองคนมาอยู่กับหยก
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พล ตัณฑเสถียร,ละครเทิดพระเกียรติ,ตามรอยพ่อ,นิรุตติ์ ศิริจรรยา